Higher Ground (Martin Garrixin kappale)

Higher Ground on alankomaalaisen DJ-tuottaja Martin Garrixin musiikkikappale, jolla vierailee myös ruotsalaisartisti John Martin. Sen julkaisi STMPD RCRDS digitaalisesti ladattavana singlenä Garrixin 24-vuotissyntymäpäivänä eli 14. toukokuuta 2020. Kappaleen ovat sanoittaneet Albin Niedler sekä Michel Zitron ja sen tuotti Garrix. Kappale kokonaisuutena kuvastaa tarinaa jossa kuljetaan vaikeiden aikojen läpi, mutta löydetään lopulta reitti takaisin onnellisuuteen ja elossaolemisen tunteeseen.

Kappaleen musiikkivideo julkaistiin singlen julkaisupäivänä Garrixin YouTube-kanavalla. Garrix esitti "Higher Groundin" ensimmäisen kerran livenä hänen kotikatollaan järjestämässä striimatussa live-esityksessä 11. huhtikuuta 2020. "Higher Ground" ei ole vielä toistaiseksi päässyt lainkaan listoille.

Kappalelista

Digitaalinen lataus

 Higher Ground (mukana John Martin) - 3:26

Lähteet

Vuoden 2020 kappaleet
Martin Garrixin kappaleet
Ruotsalaiset musiikkikappaleet
Elektronisen musiikin kappaleet